কেন্দ্ৰীয় চৰকাৰে গ্ৰহণ কৰা বিভিন্ন কল্যাণকামী আঁচনিসমূহ সঠিক ৰূপায়ণ হৈছে নে নাই সেয়া প্ৰত্যক্ষ কৰিব ৰাষ্ট্ৰীয় নিৰীক্ষকে (National Level Monitors)। যদি জনকল্যাণমূলক আঁচনিসমূহ ৰূপায়ণত কিবা অনিয়ম সংঘটিত হৈ তেন্তে জনসাধাৰণে প্ৰধান মন্ত্ৰীৰ কাৰ্যালয় অথবা কেন্দ্ৰীয় চৰকাৰক দিব পাৰিব অভিযোগ। ইয়াৰ বাবে কেন্দ্ৰীয় চৰকাৰে মুকলি কৰা এটা 'এপ' ডাউনলোড কৰিব লাগিব। আৰু এই এপটোৰ জৰিয়তে কৰিব পাৰিব অভিযোগ।
এই কথা জনোৱাৰ লগতে সকলো লোককে এই এপটো ডাউনলোড কৰিবলৈ অনুৰোধ কৰে ভাৰত চৰকাৰৰ বৈদেশীক বাণিজ্যৰ উপ মহাপৰিদৰ্শক তথা দৰং জিলাৰ এগৰাকী ৰাষ্ট্ৰীয় নিৰীক্ষক হিচাপে দায়িত্বত থকা এছকে মহাপাত্ৰই।
গ্ৰাম স্বৰাজ অভিযান উদযাপনৰ উদ্দেশ্যে বুধবাৰে মঙলদৈ চৌকা খণ্ডৰ আম্বেদকাৰ ভৱনত জিলা কৃষি বিভাগ, পশ্চিম মঙলদৈ উন্নয়ন খণ্ড আৰু এটিএমএৰ উদ্যোগত আয়োজিত কিষান কল্যাণ কৰ্মশালাত উপস্থিত থাকি এই গুৰুত্বপূৰ্ণ মন্তব্য কৰে বৈদেশীক বাণিজ্যৰ উপ মহাপৰিদৰ্শকগৰাকীয়ে।
উপ মহাপৰিদৰ্শকগৰাকীয়ে কৃষক সকলক উদ্দেশ্যি কয়, 'কেন্দ্ৰীয় চৰকাৰৰ আঁচনি সমূহ সফল ৰূপায়ণ কৰাৰ বাবে আমি বিভিন্ন কৌশল অৱলম্বন কৰিছো। আঁচনিসমূহ ৰূপায়ণত যদি কোনো আসোৱাহ ৰৈ যায় তেন্তে আপোনালোকে আমাক অভিযোগ কৰিব পাৰে। আৰু আমি সেই অভিযোগৰ ভিত্তিত ব্যৱস্থা গ্ৰহণ কৰাৰ চেষ্টা কৰিম'।
এই কৰ্মশালাত ৰাষ্ট্ৰীয় নিৰীক্ষকৰ (National Level Monitors) আশীষ ত্ৰিপাঠী, দৰং জিলা পৰিষদৰ অধৰ ভূঞা, জিলা কৃষি বিষয়া ড০ পবিত্ৰ বৰদলৈ, জিলা মীন উন্নয়ন বিষয়া তপন দাসৰ লগতে বহুতো গণ্য মান্য লোক উপস্থিত থাকে।
এই বিষয়াসকলে কৰ্মশালাখনত উপস্থিত থকা কৃষকসকলে কিদৰে তেওঁলোকৰ আয় বৃদ্ধি কৰিব পাৰে বা বিভিন্ন ধৰণৰ কৃষিজাত সামগ্ৰীৰ লগত জড়িত বৃত্তি গ্ৰহণ কৰি কেনেদৰে লাভা লাভ আদায় কৰিব পাৰে সেই কথা উল্লেখ কৰে।
দৰং কৃষি বিভাগৰ অধীনৰ বঙালগড় কৃষি খণ্ডৰ প্ৰায় ১০০ৰো অধিক কৃষকে এই কৰ্মশালাত অংশগ্ৰহণ কৰে।
কোন জিকিল পাঁচখন ৰাজ্যৰ বিধান সভাৰ উপনিৰ্বাচনত ??
আপোনাৰ মানসিক চাপ আছে নেকি ? যদি আছে মানসিক চাপৰ পৰা হাত সাৰিবলৈ কৰক এই কেইটা কাম :
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
